text: SOPA TORRADA AMB MANDONGUILLES - Artencuina
  Pa sec torrat tallat ben prim
  125 g de carn picada de vedella
  En una olla hi fem un brou amb els ossos de vedella i de pernil, la carcanada de pollastre, el porros i les pastanagues, tallats a trossos.
  Mentre es va fent el brou, barregem la carn picada de porc i la de vedella i hi afegim el rovell de l'ou, una mica de farina de galeta i all i julivert ben picat. Ho amanim amb sal i pebre negre. Un cop tinguem una massa compacta, en fem unes pilotetes.
  En una paella amb oli d'oliva hi posem a fregir, a foc altet, les mandonguilles, que haurem enfarinat abans. Un cop siguin rosses les reservem en paper absorbent.
  Colem l'oli i en la mateixa paella hi fem un sofregit amb la ceba, ben picada. Un cop ens agafi color, hi afegim el tomàquet ratllat, pelat i sense llavors. Deixem que es confiti lentament.
  Un cop tenim el sofregit fet, hi aboquem el brou de carn i les verdures. Ho remenem i, quan bulli, hi afegim el pa sec i torrat. Ho deixem fer una estoneta. Amb l'ajuda d'un braç elèctric triturem la sopa per tal que no hi quedin trossos de pa.
  Finalment, hi tirem les pilotilles, ho deixem bullir cinc minutes i ho servim ben calent.
  El pa sec i torrat el solen vendre a totes les panaderies i moltes vegades ja s'anomena directament "sopa torrada". Si no en trobeu, talleu unes llesques ben primes de pa sec i poseu-les a torrar al forn. Esmicoleu-les abans de tirar-les a la sopa.